हाउसफुल (फ़िल्म श्रृंखला)

हाउसफुल एक भारतीय हास्य फिल्म श्रृंखला है। पहली दो फिल्में हाउसफुल और हाउसफुल २ का निर्देशन साजिद खान ने किया था। पहली फिल्म में संगीत शंकर-एहसान-लॉय का था और दूसरी में साजिद-वाजिद का। तीसरी फिल्म, हाउसफुल ३, साजिद-फ़रहाद द्वारा निर्देशित की गई थी और संगीत शारिब-तोशी, सोहेल सेन, मीका सिंह, तनिष्क बागची और मिलिंद गाबा का था। इस फिल्म श्रृंखला के प्रोड्यूसर साजिद नाडियाडवाला है। इसमें अक्षय कुमार और रितेश देशमुख प्रमुख कलाकार के रूप में हैं और बोमन ईरानी और चंकी पांडे क्रमश: बटुक पटेल और आखिरी पास्ता के रूप में सहायक भूमिकाओं में हैं। जबकि जैकलिन फर्नांडीस पहली तीन फिल्मों में भी दिखाई दी थी, हालांकि उन्होंने पहली फिल्म में एक विशेष उपस्थिति के रूप में कार्य किया और दूसरी और तीसरी फिल्म में महत्वपूर्ण भूमिका निभाई। मलाइका ने पहली दो फिल्मों में कैमियो का किरदार किया लेकिन तीसरे में दिखाई नहीं दी। फ्रैंचाइज़ी की चौथी फिल्म में बॉबी देओल, कृति सैनॉन, कृति खरबंदा, पूजा हेगड़े और राणा दग्गुबाती जैसे कलाकार है। पुनर्जन्म विषय पर आधारित, यह अब तक की सबसे महंगी भारतीय हास्य फिल्म है। हाउसफुल ४ फिल्म के निर्देशक फरहाद सामजी है।

फिल्में

हाउसफुल

हाउसफुल की पहली फिल्म साल २०१० में आयी थी और उसमें कुल १६५ करोड़ की कमाई हुई थी। यह फिल्म ३० अप्रैल २०१० को सिनेमाघरों में प्रदर्शित हुई।

हाउसफुल २

इसके बाद हाउसफुल २ फिल्म आयी जिसमें अक्षय कुमार और रितेश देशमुख मुख्य किरदारों में थे। यह फिल्म ५ अप्रैल २०१२ को सिनेमाघरों में प्रदर्शित हुई। इस फिल्म ने २०२ करोड़ की कमाई की थी।

हाउसफुल ३

साल २०१६ में हाउसफुल 3 फिल्म आयी थी इसमें अक्षय कुमार और रितेश देशमुख के अलावा पुरुष कलाकारों में अभिषेक बच्चन भी। यह फिल्म ३ जून २०१६ को सिनेमाघरों में प्रदर्शित हुई। फिल्म ने बॉक्स ऑफिस में अच्छी कमाई करते हुए १९५ करोड़ का आंकड़ा छुआ था।

हाउसफुल 4

सभी तीनों फिल्मों में अच्छी सफलता के बाद हाउसफुल 4 बनाई गई जो २५ अक्तूबर २०१९ को सिनेमाघरों में प्रदर्शित होने वाली है। इसमें कृति सैनॉन, कृति खरबंदा और पूजा हेगड़े ने इंट्री की है।

कलाकार

हाउसफुल
 अक्षय कुमार - आरुष
 रितेश देशमुख - बाबू "बॉब" राव
 अर्जुन रामपाल- मेजर कृष्णा राव
 दीपिका पादुकोण - सौंदर्या "सैंडी" भागयलक्मी वेंकटेश्वरी बसपा राव
 लारा दत्ता - हेतल पटेल
 जिया ख़ान - देविका
 बोमन ईरानी - बटुक पटेल
 चंकी पांडे - आखरी पास्ता
 मलाइका अरोड़ा - पूजा
 रणधीर कपूर - किशोर समतानी
 जैकलिन फर्नांडीस - धन्नो ("आपका क्या होगा" गीत में विशेष उपस्थिति)
 डेज़ी ईरानी - बटुक पटेल की माँ
 लिलीट दुबे - ज़ुलेखा बानो
 विन्दु दारा सिंह - सिक्योरिटी गार्ड
 सुरेश मेनन - संता सिंह
 मनोज पाहवा - बंता सिंह

सन्दर्भ

हिन्दी फ़िल्में
भारतीय फ़िल्म श्रृंखला
प्रोजेक्ट टाइगर 2019 के अन्तर्गत निर्मित लेख